钦定古今图书集成/明伦汇编/宫闱典/第114卷 > 窦德明
## 钦定古今图书集成/明伦汇编/宫闱典/第114卷 > 窦德明

按《旧唐书外戚传》，“德明，太穆顺圣皇后兄之孙也。祖
照，尚后魏文帝女义阳公主，封钜鹿公。父彦，袭父封，
仕隋为西平郡守。德明少师事陈留王孝逸，颇涉文
史。会汉王谅作乱，遣其将綦良攻黎州。德明时年十
八，募得五千人，倍道而进，号令严整，一战破之。以功
累拜齐王府属，坐事免。及义师围长安，永安王孝基”、
襄邑王神符、江夏王道宗及高祖之婿窦诞、赵慈景
并系狱。隋将卫文昇、阴世师欲杀之。德明谓文昇曰：
“罪不在此辈，杀之无伤于彼，适足招怨。”文昇乃止。及
谒见高祖，竟不自言，时人称其长者。武德初，拜考功
郎中。从太宗击王世充，频有战功，封显武。贞观初，
历常、爱二州刺史，寻卒。弟德元，高宗时为左相。德元
子怀贞。